জলপাইগুড়ি কেরানিপাড়ায় রয়েছে বিমলা শিশুগৃহ। নর্থবেঙ্গল পিপলস ডেভেলপমেন্ট সেন্টার নামে সরকারি অনুদানপ্রাপ্ত একটি স্বেছাসেবী সংগঠনের অধীনে রয়েছে এই হোম। দীর্ঘদিন ধরেই হোমের কর্ণধার চন্দনা চক্রবর্তীর বিরুদ্ধে বেশ কিছু গুরুতর অভিযোগ উঠছিল। মূলত এই হোমে উদ্ধার হওয়া বা অনাথ এবং দরিদ্র পরিবারের শিশু এবং নবজাতকদের রাখা হয়। এই শিশুদের ঠিকমতো দেখভাল করা হত না বলে অভিযোগ। এমনকি নবজাতক বা উদ্ধার হওয়া শিশুরা উপযুক্ত চিকিৎসাও পেত না বলে তদন্তে উঠে এসেছে।